Vukašin aliti Ljubav pitur — Le Sicilien ou L'Amour peintre/3
Šena treća

Ovu šenu kantaju tri muzika.
 
     Prvi mužik: Sred pustoši ako mile 
                      pokoj smetam tvoj žudjeni 
                      i kroz tužbe moje i cvile 
                      vaj ti odkrivam ki je u meni, 
                 prosti, er duše mê stravljenje 
                      kada nemir moj priljuti 
                      i hrid ova čuje od mene 
                      mnim da će se razpuknuti. 
     Drugi mužik: Ovijem luzim ptostranime 
                      netom sunce dan objavi 
                      ptice glasim veselime 
                      dragos poju sve ljubavi. 
                  A prihude ja sred česti 
                      vazdan suze grozne lijevam 
                      i cijeć gorke mê bolesti 
                      moj nesrećni vaj pripijevam. 
                  Ah, Zelenko moj srčani. 
     Prvi mužik: Ah privjerni moj Mil'jene. 
     Drugi mužik: Prem me ubitno ljubav rani. 
     Prvi mužik: Većma udes kolje mene. 
     Drugi mužik: Sveđer gluha na mê plače 
                       Lovorka je neharnica. 
     Prvi mužik: Zlo me gledat svak čas zače 
                       srcu u svomu mâ Ljubica. 
     Svi zajedno: O udesu prem nemili, 
                       hudijem vilom tač na sviti 
                       zašto silnu moć udili 
                       svačja srca zatraviti? 
     Treći mužik: Ljubovnici prem nesvjesni, 
                       nije razborstvo, razlog nije 
                       trajat danke u ljuvezni 
                       gdi koristi viku nije. 
                  Ljubovnika vik nemile 
                       ćudi oštrina ne priteže, 
                       a dobrota blage vile 
                       svako srce silom veže. 
                  Sto po našijem dubravami 
                       mlad obljubih lijepijeh vila, 
                       srećni bjehu moji plami 
                       čim svaka me vil ljubila. 
                  Nu кô tigra ako koja 
                       uzprohodi s mnom opako, 
                       s njom će imat mlados moja 
                       srce od tigre sveđ jednako. 
 

Vukašin aliti Ljubav pitur